**Pašvaldības saistošo noteikumu izdošanas pilnvarojums**

|  |  |  |  |
| --- | --- | --- | --- |
| **N.p.k.** | **Saistošo noteikumu saturs** | **Saistošo noteikumu izdošanas tiesiskais pamatojums** | **Atbildīgā institūcija** |
|  |  | **I. Pašvaldību likums** |  |
|  | **Pašvaldības nolikums** | **49. panta pirmā daļa***(1) Pašvaldības nolikums ir saistošie noteikumi, kas nosaka pašvaldības institucionālo sistēmu un darba organizāciju, tostarp:**1) pašvaldības administrācijas struktūru;**2) publisko tiesību līgumu noslēgšanas procedūru;**3) pašvaldības administrācijas izdoto administratīvo aktu apstrīdēšanas kārtību;* *4) kārtību, kādā domes deputāti un pašvaldības administrācija pieņem apmeklētājus un izskata iesniegumus;**5) kārtību, kādā pašvaldības amatpersonas rīkojas ar pašvaldības mantu un finanšu resursiem;**6) kārtību, kādā pašvaldība sadarbojas ar pilsoniskās sabiedrības organizācijām (biedrībām un nodibinājumiem) un nodrošina sabiedrības iesaisti pašvaldības darbā;**7) kārtību, kādā organizējama publiskā apspriešana;**8) kārtību, kādā iedzīvotāji var piedalīties domes un tās komiteju sēdēs;**9) citus likumā noteiktos jautājumus.***10. panta otrā daļa***(2) Ja likums tieši nenoteic, ka attiecīgā lēmuma pieņemšana ir domes kompetencē, dome, paredzot to pašvaldības nolikumā, var pilnvarot pašvaldības administrāciju:**1) lemt par pašvaldības nekustamā īpašuma izmantošanu;**2) ja tas nav aizliegts vai noteikts ar likumu, noteikt maksu par:**a) pašvaldības īpašuma lietošanu,**b) pašvaldības piegādāto siltumenerģiju, nosakot siltumenerģijas apgādes pakalpojumu tarifu,**c) sadzīves atkritumu apsaimniekošanu,**d) citiem pašvaldības sniegtajiem pakalpojumiem,**e) pašvaldības centralizētās ūdensapgādes sistēmas un centralizētās kanalizācijas sistēmas lietošanu.*\* Saistošo noteikumu izdošanas pamatojumā norāda tikai attiecināmos punktus un apakšpunktus, ja administrācijai netiek nodota visu norādīto jautājumu izlemšana.**13. panta otrā daļa***(2) .. Domes priekšsēdētāja vietnieku skaitu nosaka pašvaldības nolikumā.***14. panta otrā daļa***(2) Komitejas, to kompetenci un skaitlisko sastāvu nosaka pašvaldības nolikumā. ..*\* Pašvaldības nolikumā nosaka komiteju kompetences jomas vai jautājumus.**17. panta trešās daļas 5., 9. punkts***(3) Domes priekšsēdētājs:**5) izdod pilnvaras, paraksta līgumus un citus juridiskos dokumentus atbilstoši pašvaldības nolikumam;**9) veic citus pienākumus, kas paredzēti normatīvajos aktos un domes lēmumos.*\* Saistošo noteikumu izdošanas pamatojumā norāda tikai attiecināmos punktus.**17. panta ceturtā daļa***(4) Domes priekšsēdētāja vietnieks aizvieto domes priekšsēdētāju viņa prombūtnes laikā pašvaldības nolikumā noteiktajā kārtībā un apjomā. Ja domes priekšsēdētājam ir vairāki vietnieki, šo vietnieku kompetenci, tostarp domes priekšsēdētāja aizvietošanas kārtību, nosaka pašvaldības nolikumā.***20. panta pirmā un otrā daļa** *(1) .. Pašvaldības administrācijas struktūru nosaka pašvaldības nolikumā.**(2) Dome izveido centrālo pārvaldi — pašvaldības iestādi, kas nodrošina domes un komiteju organizatorisko un tehnisko apkalpošanu un pilda citas pašvaldības nolikumā noteiktās funkcijas.*\* Panta otro daļu saistošo noteikumu izdošanas pamatojumā norāda, ja centrālajai pārvaldei tiek paredzēta papildu kompetence.**21. panta sestā daļa***(6) .. Pašvaldības izpilddirektora vietnieku skaitu nosaka pašvaldības nolikumā. ..***22. panta pirmās daļas 2., 3., 7., 14., 15. punkts***(1) Pašvaldības izpilddirektors:**2) vada centrālo pārvaldi, ja pašvaldības nolikumā nav noteikts citādi, kontrolē un koordinē pašvaldības administrācijas darbu, kā arī dod rīkojumus pašvaldības administrācijas darbiniekiem, kuri par to informē savu tiešo vadītāju;**3) pašvaldības nolikumā noteiktajā kārtībā pieņem darbā un atbrīvo no tā centrālās pārvaldes darbiniekus, ja izpilddirektors ir arī centrālās pārvaldes vadītājs;* *7) pašvaldības nolikumā noteiktajā kārtībā rīkojas ar pašvaldības mantu un finanšu resursiem, kā arī veic tiesiskus darījumus;**14) sniedz pārskatu par savu darbību pašvaldības nolikumā noteiktajā kārtībā;**15) veic citus pienākumus, kas paredzēti ārējos normatīvajos aktos un domes lēmumos.*\* Saistošo noteikumu izdošanas pamatojumā norāda tikai attiecināmos punktus.**22. panta otrā daļa***(2) Pašvaldības izpilddirektora vietnieks aizvieto pašvaldības izpilddirektoru viņa prombūtnes laikā, kā arī pilda pienākumus, kurus ar rīkojumu uzdevis izpilddirektors vai kuri noteikti amata aprakstā vai pašvaldības nolikumā. Ja pašvaldības izpilddirektoram ir vairāki vietnieki, šo vietnieku kompetenci, tostarp izpilddirektora aizvietošanas kārtību, nosaka pašvaldības nolikumā.***28. panta ceturtā daļa***(4) Domes lēmumu projekti ir publiski pieejami pašvaldības nolikumā noteiktajā kārtībā ne vēlāk kā trīs darbdienas pirms domes kārtējās sēdes, izņemot domes lēmumu projektus, kas ir iekļauti domes sēdes darba kārtībā pēc šā termiņa, kā arī lēmuma projektus, kas skar šā likuma 27. panta ceturtajā daļā minētos jautājumus.***33. panta pirmā un otrā daļa***(1) Dome pašvaldības nolikumā var paredzēt gadījumus, kad, izmantojot tiešsaistes videokonferences sarunu rīku, domes sēde var notikt attālināti.**(2) Domes priekšsēdētājs var noteikt, ka deputāts klātienes domes sēdē piedalīsies attālināti, izmantojot tiešsaistes videokonferences sarunu rīku, ja tas ir paredzēts pašvaldības nolikumā un ja deputāts nevar ierasties šīs sēdes norises vietā uz:**1) domes kārtējo sēdi veselības stāvokļa vai komandējuma dēļ;**2) domes ārkārtas sēdi.***40. panta ceturtā daļa***(4) .. Komitejas priekšsēdētāja vietnieks aizvieto komitejas priekšsēdētāju prombūtnes laikā, kā arī pilda citus pašvaldības nolikumā noteiktos pienākumus.***41. panta piektā daļa***(5) Dome, ievērojot šā likuma 33. pantā noteikto, var paredzēt komitejas sēdes attālinātu norisi vai komitejas locekļa attālinātu dalību klātienes komitejas sēdē, izmantojot tiešsaistes videokonferences sarunu rīku.***46. panta trešā daļa***(3) Saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. ..* | **VARAM** |
|  | **Par pašvaldības autonomās kompetences jautājumiem** | **44. panta otrā daļa** *(2) Dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību.*\* Attiecībā uz likumā noteikto autonomo funkciju izpildi uz šīs normas pamata saistošos noteikumus izdod, ja tajos tiek paredzēts papildu regulējums, ko pieļauj funkcijas izpildi regulējošie normatīvie akti, un attiecīgs pilnvarojums jau nav noteikts šajos normatīvajos aktos vai citā Pašvaldību likuma normā *(sk. šīs tabulas II, III un IV sadaļu)*.\*\* Šo pilnvarojumu var izmantot arī gadījumos, kad pašvaldība vēlas izdot saistošos noteikumus Pašvaldību likuma 45. panta pirmajā daļā minētajos jautājumos, neparedzot par saistošo noteikumu pārkāpšanu administratīvo atbildību. Tādā gadījumā saistošajos noteikumos atbilstoši Pašvaldību likuma 45. panta trešajai daļai var paredzēt arī pašvaldības tiesības izdot tiesiskus pienākumus nosakošus administratīvos aktus, ciktāl tie nepieciešami saistošajos noteikumos ietverto normu īstenošanai. Saskaņā ar **administratīvā akta prioritātes principu**, ja potenciālo problēmsituāciju nav iespējams risināt administratīvā procesa ietvaros, izdodot administratīvo aktu, ir pieļaujams piemērot administratīvo sodu.\*\*\* Saistošie noteikumi saskaņā ar Pašvaldību likuma 47. panta otro daļu **nosūtāmi atzinuma sniegšanai** VARAM, ja tie skar **sociālās drošības un bērnu tiesību aizsardzības** jautājumus. | **VARAM** |
|  | **Iedzīvotāju padomes nolikums** | **58. panta piektā daļa***(5) Padomi ir tiesīgas vēlēt fiziskās personas, kuras sasniegušas 16 gadu vecumu un ir Latvijas Republikas pilsoņi vai tādi Eiropas Savienības pilsoņi, kuri nav Latvijas Republikas pilsoņi, bet ir reģistrēti Fizisko personu reģistrā. Citus ar dzīvesvietu vai īpašuma piederību saistītus priekšnoteikumus dalībai padomes vēlēšanās var noteikt padomes nolikumā.***58. panta sestā daļa***(6) Dome izdod padomes nolikumu — saistošos noteikumus, kuros nosaka padomes izveidošanas un darbības nosacījumus, tostarp:**1) padomes kompetenci vietējās kopienas jautājumu izlemšanā papildus šajā likumā noteiktajam;**2) padomes darbības teritoriju;**3) padomes locekļu skaitu un kandidātu izvirzīšanas kārtību no katras šīs daļas 2. punktā minētās teritorijas iedzīvotāju vidus, nodrošinot iespēju iedzīvotājiem izvirzīt savus kandidātus;**4) padomes locekļu ievēlēšanas kārtību, paredzot iespēju iedzīvotājiem tieši balsot par padomes locekļu kandidātiem;**5) padomes darbības termiņu;**6) padomes darba organizāciju;**7) kārtību, kādā pašvaldības institūcijas izskata iedzīvotāju padomes iesniegumus.*\* Aicinām skatīt biedrības “Sabiedriskās politikas centrs PROVIDUS” sadarbībā ar VARAM izstrādātās **Vadlīnijas iedzīvotāju padomju izveidošanai pašvaldībās**, kurās pieejams arī iedzīvotāju padomes paraugnolikums.[[1]](#footnote-1) | **VARAM** |
|  | **Līdzdalības budžeta nolikums** | **61. pants***Līdzdalības budžeta nolikums ir saistošie noteikumi, kuros nosaka līdzdalības budžeta izlietošanas kārtību, tostarp:**1) pašvaldības institūciju, kas nodrošina projektu atlasi un uzrauga līdzdalības budžeta izlietošanu;**2) projekta pieteikuma paraugu;**3) projektu iesniegšanas termiņu, kas nav īsāks par 30 dienām;**4) projektu atlases kritērijus;**5) balsošanas veidu (klātienē, elektroniski) un kārtību;**6) balsošanas termiņu, kas nav īsāks par 14 dienām;**7) balsu skaitīšanu un īstenojamo projektu noteikšanu.*\* Aicinām ņemt vērā, ka saskaņā ar Pašvaldību likuma pārejas noteikumu 7. punktu pašvaldības gadskārtējā budžetā paredz finansējumu līdzdalības budžetam, **sākot ar 2025. gadu**. Līdz ar to līdzdalības budžeta nolikums izdodams savlaicīgi, lai to var piemērot, sākot ar 2025. gadu.\*\* Saskaņā ar likuma “Par valsts budžetu 2025. gadam un budžeta ietvaru 2025., 2026. un 2027. gadam” 19. pantu pašvaldības dome gadskārtējā pašvaldības budžetā **2025. gadam** paredz finansējumu līdzdalības budžetam **ne mazāk kā 0,1 procenta** apmērā, 2026. gadā ne mazāk kā 0,2 procentu apmērā, 2027. gadā ne mazāk kā 0,3 procentu apmērā un 2028. gadā ne mazāk kā 0,4 procentu apmērā no pašvaldības vidējiem viena gada iedzīvotāju ienākuma nodokļa un nekustamā īpašuma nodokļa faktiskajiem ieņēmumiem, kas tiek aprēķināti par pēdējiem trim gadiem.\*\*\* Aicinām skatīt biedrības “Sabiedriskās politikas centrs PROVIDUS” sadarbībā ar VARAM izstrādātās vadlīnijas **“Līdzdalības budžeta ieviešana pašvaldībās”**, kurās pieejams arī izklāsts par līdzdalības budžeta nolikuma satura aspektiem, kā arī citu ar līdzdalības budžeta ieviešanu saistītu informāciju VARAM tīmekļvietnē.[[2]](#footnote-2) | **VARAM** |
|  |  | **II. Pašvaldību likums****+ tiesības paredzēt administratīvo atbildību par saistošo noteikumu pārkāpšanu**\* Saistošie noteikumi saskaņā ar Pašvaldību likuma 47. panta otro daļu **nosūtāmi atzinuma sniegšanai** VARAM. |  |
|  |  | **45. panta pirmā daļa**(1) Dome ir tiesīga izdot saistošos noteikumus un paredzēt administratīvo atbildību par to pārkāpšanu, nosakot administratīvos pārkāpumus un par tiem piemērojamos administratīvos sodus, ja likumos nav noteikts citādi, šādos jautājumos: |  |
|  | **Par sabiedrisko kārtību publiskās vietās** | **45. panta pirmās daļas 1. punkts***1) par sabiedriskās kārtības nodrošināšanu publiskās vietās;* | **VARAM** |
|  | **Par publiskā lietošanā esošo pašvaldības teritorijas izmantošanu** | **45. panta pirmās daļas 2. punkts***2) par publiskā lietošanā nodotu pašvaldības teritoriju, piemēram, parku, skvēru, bērnu rotaļu laukumu, stadionu, peldvietu un kapsētu, izmantošanu;* | **VARAM** |
|  | **Par teritoriju un būvju uzturēšanu** | **45. panta pirmās daļas 3. punkts***3) par teritoriju un būvju uzturēšanu, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu;*\* Pilnvarojums attiecināms arī uz saistošajos noteikumos noteiktām prasībām teritorijām pie daudzdzīvokļu dzīvojamajām mājām, un Ministru kabineta 2010. gada 28. septembra noteikumu Nr. 906 “Dzīvojamās mājas sanitārās apkopes noteikumi” 4. punkts **nesatur** papildu pilnvarojumu saistošo noteikumu izdošanai, proti, daudzdzīvokļu dzīvojamās mājas teritorijas sakopšanas darbi veicami uz Pašvaldību likuma pilnvarojuma pamata izdoto saistošo noteikumu noteiktajā kārtībā. | **VARAM** |
|  | **Par īpašumam piegulošās publiskā lietošanā esošās teritorijas kopšanu** | **45. panta pirmās daļas 4. punkts***4) par īpašumam piegulošu, publiskā lietošanā nodotu pašvaldības teritoriju (gājēju ietves un zālāji līdz brauktuves malai, izņemot sabiedriskā transporta pieturvietas) kopšanu;* | **VARAM** |
|  | **Par zaļumstādījumu aizsardzību** | **45. panta pirmās daļas 5. punkts***5) par publiskā lietošanā nodotu pašvaldības zaļo zonu un stādījumu aizsardzību;* | **VARAM** |
|  | **Par transportlīdzekļu iebraukšanu īpaša režīma zonās** | **45. panta pirmās daļas 6. punkts***6) par transportlīdzekļu iebraukšanu īpaša režīma zonās, kuras noteiktas attiecīgās pašvaldības teritorijas plānojumā ceļu satiksmes drošības uzlabošanai, sabiedrības veselības, sabiedriskās kārtības un drošības nodrošināšanai, kā arī dabas, īpaši aizsargājamo kultūrvēsturisko teritoriju un kultūras pieminekļu aizsardzībai;* | **VARAM** |
|  | **Par publiskā lietošanā esošo pašvaldības mežu un ūdeņu, dabas un kultūras objektu aizsardzību un uzturēšanu** | **45. panta pirmās daļas 7. punkts***7) par pašvaldības īpašumā esošu un publiskā lietošanā nodotu mežu un ūdeņu un pašvaldības īpaši aizsargājamo dabas un vietējo kultūras objektu aizsardzību un uzturēšanu.* | **VARAM** |
|  |  | **III. Speciālie normatīvie akti****+ Pašvaldību likumā paredzētas tiesības paredzēt administratīvo atbildību par saistošo noteikumu pārkāpšanu**\* Administratīvo atbildību var paredzēt tikai par saistošo noteikumu pārkāpumiem, par ko administratīvā atbildība jau nav paredzēta nozares likumā! Aicinām skatīt VARAM sagatavotās **vadlīnijas** attiecīgo saistošo noteikumu izstrādei.[[3]](#footnote-3)\*\* Saistošie noteikumi saskaņā ar Pašvaldību likuma 47. panta otro daļu **nosūtāmi atzinuma sniegšanai** VARAM, ja tajos tiek paredzēta **administratīvā atbildība**. |  |
|  | **Par ūdenssaimniecības pakalpojumiem** | **Ūdenssaimniecības pakalpojumu likuma****6. panta ceturtā daļa** *(vietējās pašvaldības dome izdod saistošos noteikumus, kuros paredz:** *kārtību, kādā ūdensapgādes tīkli vai kanalizācijas tīkli un būves tiek pievienotas centralizētajai ūdensapgādes sistēmai vai centralizētajai kanalizācijas sistēmai;*
* *centralizētās ūdensapgādes sistēmas un centralizētās kanalizācijas sistēmas ekspluatācijas, lietošanas un aizsardzības prasības;*
* *sabiedriskā ūdenssaimniecības pakalpojuma līgumā ietveramos noteikumus, kā arī tā slēgšanas, grozīšanas un izbeigšanas noteikumus;*
* *brīvkrānu izmantošanas kārtību;*
* *decentralizēto kanalizācijas pakalpojumu sniegšanas un uzskaites kārtību)*,

**6. panta sestā daļa** *(vietējās pašvaldības dome var izdot saistošos noteikumus par līdzfinansējumu nekustamā īpašuma pieslēgšanai centralizētajai ūdensapgādes sistēmai vai centralizētajai kanalizācijas sistēmai, nosakot līdzfinansējuma apmēru un tā saņemšanas nosacījumus)*,**6. panta septītā daļa** *(vietējās pašvaldības dome ir tiesīga izdot saistošos noteikumus par lietus ūdeņu apsaimniekošanu pašvaldības administratīvajā teritorijā)*.**Pašvaldību likuma 45. panta otrās daļas 1. punkts***(2) Dome ir tiesīga paredzēt administratīvos sodus par saistošo noteikumu pārkāpšanu, ja likumos nav noteikts citādi, šādos jautājumos:**1) par centralizētās ūdensapgādes sistēmas un centralizētās kanalizācijas sistēmas ekspluatācijas, lietošanas un aizsardzības prasību neievērošanu, kā arī par ūdenssaimniecības pakalpojumu sniegšanu un lietošanu, izņemot jautājumus par ūdenssaimniecības pakalpojumu līguma saturu, slēgšanu, grozīšanu un izbeigšanu;* | **Klimata un enerģētikas ministrija****VARAM** |
|  | **Par ielu tirdzniecību un tirdzniecību tirgū**  | **Ministru kabineta 2010. gada 12. maija noteikumu Nr. 440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”****8. punkts** *(pašvaldības dome ielu tirdzniecības jomā ir tiesīga noteikt:** *kārtību, kādā tirdzniecības dalībnieks vai tirdzniecības organizators saskaņo ar pašvaldību tirdzniecības vietas iekārtošanu;*
* *tirdzniecības dalībnieka un tirdzniecības organizatora pienākumus kārtības nodrošināšanai;*
* *tirdzniecības vietās realizējamo preču grupas;*
* *kārtību, kādā ar pašvaldību saskaņojama sabiedriskās ēdināšanas pakalpojumu sniegšana;*
* *nosacījumus pašvaldības izsniegtās ielu tirdzniecības vai tirdzniecības organizatora atļaujas darbības apturēšanai uz laiku;*
* *gadījumus un nosacījumus, kad tirdzniecības organizators ir tiesīgs noteikt tirdzniecības dalībniekam maksu par ielu tirdzniecības organizēšanas nodrošināšanu un tās pieļaujamo apmēru, ja ielu tirdzniecība tiek organizēta pašvaldības īpašumā vai tiesiskajā valdījumā esošajā nekustamajā īpašumā, paredzot, ka tirdzniecības dalībniekam par preču pārdošanu attiecīgajā tirdzniecības vietā vienlaicīgi nevar tikt piemērota pašvaldības nodeva par tirdzniecību publiskās vietās un maksa par ielu tirdzniecības organizēšanas nodrošināšanu;*
* *Brīvas pakalpojumu sniegšanas likumā minētā noklusējuma piemērošanu pašvaldības atļaujas izsniegšanai ielu tirdzniecībai vai ielu tirdzniecības organizēšanai;*
* *maksimāli pieļaujamo tirdzniecības dalībnieku skaitu tirdzniecības organizēšanas vietā pašvaldības administratīvajā teritorijā),*

**8.1punkts** *(pašvaldības dome nosaka kārtību, kādā tiek piešķirts tirgus statuss un tirgus pārvaldītājs saskaņo ar vietējo pašvaldību tirgus noteikumus)*,**9. punkts** *(pašvaldības dome minētās prasības un kārtību nosaka, izdodot pašvaldības saistošos noteikumus)*,**15.8. apakšpunkts** *(saistošajos noteikumos var noteikt papildus iesniedzamo citu informāciju vai saskaņojumus, lai saņemtu pašvaldības atļauju ielu tirdzniecībai)*,**19.7. apakšpunkts** *(saistošajos noteikumos var noteikt papildus iesniedzamo citu informāciju vai saskaņojumus, lai saņemtu pašvaldības atļauju ielu tirdzniecības organizēšanai)*,**26.9. apakšpunkts** *(saistošajos noteikumos var noteikt ielu tirdzniecības atļaujā vai atļaujā ielu tirdzniecības organizēšanai papildus norādāmo informāciju)*.**Pašvaldību likuma 45. panta otrās daļas 2. punkts***(2) Dome ir tiesīga paredzēt administratīvos sodus par saistošo noteikumu pārkāpšanu, ja likumos nav noteikts citādi, šādos jautājumos:**2) par ielu tirdzniecību un tirdzniecību tirgū;* | **Ekonomikas ministrija****VARAM** |
|  | **Par alkoholisko dzērienu ražošanu un mazumtirdzniecību** | **Alkoholisko dzērienu aprites likuma****8. panta pirmā daļa** *(ievērojot šā likuma un citu normatīvo aktu prasības, vietējās pašvaldības nosaka alkoholisko dzērienu mazumtirdzniecības īpašu kārtību izbraukuma tirdzniecībā sabiedrisko pasākumu norises vietās)*,**8. panta otrā daļa** *(ievērojot šā likuma un citu normatīvo aktu prasības, vietējā pašvaldība izdod saistošos noteikumus, kuros nosaka kārtību, kādā mazā alkoholisko dzērienu darītava ir tiesīga saņemt šā likuma 3. panta 1.3 daļā minēto atļauju (atļauju vīna, raudzēto dzērienu, starpproduktu vai pārējo alkoholisko dzērienu ražošanai attiecīgās pašvaldības teritorijā)*,**8. panta trešā daļa** *(ja vietējā pašvaldība atļauj alkoholisko dzērienu mazumtirdzniecību novietnēs, tā, ievērojot šā likuma un citu normatīvo aktu prasības, izdod saistošos noteikumus par: - laika periodu kalendārajā gadā, uz kādu atļauta alkoholisko dzērienu mazumtirdzniecība novietnēs; - kārtību, kādā saskaņojama alkoholisko dzērienu mazumtirdzniecības novietnes vieta)*,**8. panta ceturtā daļa** *(vietējai pašvaldībai savos saistošajos noteikumos ir tiesības paredzēt maksimāli pieļaujamo absolūtā spirta daudzumu alkoholiskajos dzērienos, kuru mazumtirdzniecība atļauta novietnēs)*.**Pašvaldību likuma 45. panta otrās daļas 2. punkts**(*2) Dome ir tiesīga paredzēt administratīvos sodus par saistošo noteikumu pārkāpšanu, ja likumos nav noteikts citādi, šādos jautājumos:**3) par alkoholisko dzērienu mazumtirdzniecības laika un vietas ierobežojumiem;* | **Finanšu ministrija****VARAM** |
|  | **Par reklāmas un informatīvo materiālu izvietošanu publiskās vietās** | **Reklāmas likuma 7. panta trešā daļa** *(pašvaldībai, ievērojot šā likuma un citu normatīvo aktu noteikumus reklāmas jomā, ir tiesības izdot saistošos noteikumus par reklāmas izvietošanu publiskās vietās un vietās, kas vērstas pret publisku vietu, paredzot ierobežojumus reklāmas izmēram, veidam, gaismas un skaņas efektiem atbilstoši videi, ēku un būvju arhitektūrai, kā arī nosakot vietas, kurās aizliegta atsevišķu preču, preču grupu vai pakalpojumu reklāmas izplatīšana)*.**Ministru kabineta 2012. gada 30. oktobra noteikumu Nr. 732 “Kārtība, kādā saņemama atļauja reklāmas izvietošanai publiskās vietās vai vietās, kas vērstas pret publisku vietu”****28. punkts** *(pašvaldība saistošajos noteikumos nosaka afišu stabu un stendu izmantošanas kārtību),***40. punkts** *(Valsts kultūras pieminekļu aizsardzības inspekcijas saskaņojums reklāmas vai reklāmas objekta izvietošanai valsts aizsargājama kultūras pieminekļa teritorijā nav nepieciešams, ja pašvaldības saistošajos noteikumos noteikts, ka valsts aizsargājama kultūras pieminekļa teritorijā reklāmas vai reklāmas objekta izvietošana pieļaujama tā, lai izvietojums un veids netraucē valsts aizsargājama kultūras pieminekļa vizuālo uztveri, nepārveido saglabājamā kultūras pieminekļa substanci un neizjauc kultūrvēsturiskās vides tēlu, kā arī vērtību kopuma radīto noskaņu),***41. punkts** *(Valsts kultūras pieminekļu aizsardzības inspekcijas saskaņojums reklāmas vai reklāmas objekta izvietošanai valsts aizsargājama kultūras pieminekļa aizsardzības zonā nav nepieciešams, ja pašvaldības saistošajos noteikumos noteikts, ka valsts aizsargājama kultūras pieminekļa aizsardzības zonā reklāmas vai reklāmas objekta izvietošana pieļaujama tā, lai izvietojums un veids netraucē valsts aizsargājama kultūras pieminekļa vizuālo uztveri un nemazina tā kultūrvēsturisko vērtību),***45. punkts** *(kārtību, kādā veicama reklāmas vai reklāmas objektu izvietošanas uzraudzība un kontrole, pašvaldība ir tiesīga noteikt saistošajos noteikumos)*.**Pašvaldību likuma 45. panta otrās daļas 2. punkts***(2) Dome ir tiesīga paredzēt administratīvos sodus par saistošo noteikumu pārkāpšanu, ja likumos nav noteikts citādi, šādos jautājumos:**4) par reklāmas un informatīvo materiālu izvietošanu publiskās vietās un vietās, kas vērstas pret publisku vietu;* | **Ekonomikas ministrija****VARAM****VARAM** |
|  | **Par mājas (istabas) dzīvnieku uzturēšanu** | **Dzīvnieku aizsardzības likuma****8. panta trešā daļa** *(saskaņā ar pašvaldības saistošajiem noteikumiem un normatīvajiem aktiem, kas reglamentē dzīvnieku labturības jomu, vietējā pašvaldība organizē klaiņojošu vai bezpalīdzīgā stāvoklī nonākušu dzīvnieku izķeršanu un, ja nepieciešams, nogalināšanu)*,**8. panta ceturtā daļa** *(saskaņā ar pašvaldības saistošajiem noteikumiem vietējā pašvaldība var atļaut pilsētā vai lauku apdzīvotā vietā dzīvojamo māju tuvumā turēt sterilizētu bezsaimnieka kaķi, ja tiek nodrošināta tā labturība un apzīmēšana),***18.5 pants** *(Lai suns neapdraudētu cilvēkus vai citus dzīvniekus, pašvaldības nosaka, kurās attiecīgās pašvaldības administratīvās teritorijas publiskajās vietās un kurā laikā atļauts:**1) atrasties ar suni;**2) atrasties ar suni bez pavadas)*.**Ministru kabineta 2012. gada 2. oktobra noteikumu Nr. 678 “Klaiņojošu suņu un kaķu izķeršanas prasības” 16. punkts** *(dzīvnieka īpašnieks saskaņā ar vietējās pašvaldības saistošajiem noteikumiem vai līgumu un dzīvnieku patversmes cenrādi sedz izmaksas, kas saistītas ar dzīvnieka noķeršanu, izmitināšanu un aprūpi).***Pašvaldību likuma 45. panta otrās daļas 2. punkts***(2) Dome ir tiesīga paredzēt administratīvos sodus par saistošo noteikumu pārkāpšanu, ja likumos nav noteikts citādi, šādos jautājumos:**5) par mājas (istabas) dzīvnieku labturību;* | **Zemkopības ministrija****VARAM** |
|  | **Par meliorācijas sistēmas ekspluatāciju un uzturēšanu** | **Meliorācijas likuma 22.2panta otrā daļa** *(pašvaldība saistošajos noteikumos var paredzēt papildu prasības attiecībā uz pašvaldības nozīmes koplietošanas meliorācijas sistēmas ekspluatāciju un uzturēšanu un atbildību par minēto prasību pārkāpšanu)*.**Pašvaldību likuma 45. panta otrās daļas 2. punkts***(2) Dome ir tiesīga paredzēt administratīvos sodus par saistošo noteikumu pārkāpšanu, ja likumos nav noteikts citādi, šādos jautājumos:**6) par papildu prasībām attiecībā uz pašvaldības nozīmes koplietošanas meliorācijas sistēmas ekspluatāciju un uzturēšanu.* | **Zemkopības ministrija****VARAM** |
|  |  | **IV. Speciālie normatīvie akti**\* Saistošie noteikumi saskaņā ar Pašvaldību likuma 47. panta otro daļu **nosūtāmi atzinuma sniegšanai** VARAM, ja tie skar **sociālās drošības un bērnu tiesību aizsardzības** jautājumus. |  |
|  | **Par pašvaldības simboliku** | **Ģerboņu likuma 8. panta 2.1 daļa** *(pašvaldības dome savos saistošajos noteikumos nosaka Ģerboņu reģistrā reģistrēta pašvaldības ģerboņa lietošanas noteikumus)*.*Netiešs pilnvarojums***Pašvaldību likuma** **10. panta pirmās daļas 7. punkts**(1) Dome ir tiesīga izlemt ikvienu pašvaldības kompetences jautājumu. Tikai domes kompetencē ir: ..7) noteikt pašvaldības un tās teritoriālā iedalījuma vienību simboliku, likumā noteiktajā kārtībā saskaņojot to ar Valsts heraldikas komisiju; .. | **Kultūras ministrija****VARAM** |
|  | **Par pašvaldības aģentūru darbību** | **Publisko aģentūru likuma****16. panta otrā daļa** *(pašvaldības aģentūras darbību regulē pašvaldības domes apstiprināts nolikums)*,**17. panta ceturtā daļa** *(pašvaldības aģentūras sniegtos pakalpojumus nosaka un to cenrādi apstiprina ar pašvaldības saistošajiem noteikumiem)*. | **VARAM** |
|  | **Par pašvaldības budžetu** | **Likuma “Par pašvaldību budžetiem” 16. panta pirmā daļa** *(gadskārtējais pašvaldības budžets ir dokuments, kuru noformē un apstiprina kā pašvaldības saistošos noteikumus)*. | **Finanšu ministrija****VARAM** |
|  | **Par pašvaldības dalību kapitālsabiedrībās** | **Valsts pārvaldes iekārtas likuma 88. panta ceturtā daļa** *(pašvaldības dome pēc šā panta otrajā daļā minētā izvērtējuma veikšanas izdod saistošos noteikumus, kuros nosaka tirgus nepilnību vai tādus pašvaldības īpašumus, vai preces un pakalpojumus, kas ir stratēģiski svarīgi pašvaldības administratīvās teritorijas attīstībai)*. | **Valsts kanceleja** |
|  | **Par pašvaldības teritorijas plānošanu un zemes pārvaldību** | **Teritorijas attīstības plānošanas likuma 25. panta pirmā daļa** *(vietējās pašvaldības teritorijas plānojumu un lokālplānojumu apstiprina ar pašvaldības saistošajiem noteikumiem)*.**Zemes pārvaldības likuma****5. panta otrās daļas 2. punkts** *(teritorijas izmantošanas nosacījumus tehniskās publiskās infrastruktūras attīstībai nepieciešamajām teritorijām, ietverot ierobežojumus nekustamā īpašuma izmantošanai, nosaka .. vietējās pašvaldības saistošajos noteikumos, kas apstiprina teritorijas plānojumu un lokālplānojumu, — tehniskās publiskās infrastruktūras objektiem, kas nav nacionālo interešu objekti),***8.1panta ceturtā daļa** *(pašvaldība saistošajos noteikumos paredzētajā kārtībā piedalās pašvaldības nozīmes ceļa vai ielas būvniecībā un uzturēšanā; pašvaldības saistošajos noteikumos paredz kārtību, kādā pašvaldība sedz izmaksas par pašvaldības nozīmes ceļa vai ielas būvniecību un uzturēšanu)*. | **VARAM** |
|  | **Par priekšvēlēšanu aģitāciju** | **Priekšvēlēšanu aģitācijas likuma****21. panta pirmā daļa** *(aģitācijas veicējam ir tiesības veikt priekšvēlēšanu aģitāciju publiskās lietošanas ārtelpās neatkarīgi no īpašuma piederības, novietot tur galdus un uzsliet teltis un pārvietojamas nojumes, kas nepārsniedz pašvaldības noteiktos izmērus)*,**21. panta trešā daļa** *(pašvaldības vismaz 120 dienas pirms vēlēšanu dienas var noteikt publiskās lietošanas ārtelpas, kur nedrīkst novietot galdus un uzsliet teltis un pārvietojamas nojumes, un laiku, kad nedrīkst novietot galdus un uzsliet teltis un pārvietojamas nojumes)*, **22.1panta otrā daļa** *(pašvaldībai vismaz 150 dienas pirms vēlēšanu dienas, ievērojot šā likuma un citu normatīvo aktu noteikumus, ir tiesības izdot saistošos noteikumus par priekšvēlēšanu aģitācijas materiālu izvietošanu publiskās vietās un vietās, kas vērstas pret publisku vietu, paredzot ierobežojumus priekšvēlēšanu aģitācijas materiālu izmēram, veidam, gaismas un skaņas efektiem atbilstoši videi, ēku un būvju arhitektūrai, kā arī noteikt šā panta pirmajā daļā minētajām vietām papildu vietas, kurās aizliegta priekšvēlēšanu aģitācijas materiālu izvietošana)*. | **Korupcijas novēršanas un apkarošanas birojs** |
|  | **Par sapulcēm, gājieniem un piketiem** | **Likuma “Par sapulcēm, gājieniem un piketiem” 9. panta ceturtā daļa** *(pašvaldība var izdot saistošus noteikumus par sapulču, gājienu un piketu rīkošanas kārtību un norisi atsevišķās vietās)*. | **Iekšlietu ministrija** |
|  | **Par pirotehnikas izmantošanas ierobežojumiem** | **Pirotehnisko izstrādājumu aprites likuma 17. panta piektā daļa** *(attiecīgā pašvaldība, izdodot saistošos noteikumus, ir tiesīga ierobežot uguņošanas ierīču un skatuves pirotehnisko izstrādājumu izmantošanas vietu un laiku).* | **Iekšlietu ministrija** |
|  | **Par pornogrāfijas ierobežošanu** | **Pornogrāfijas ierobežošanas likuma 6. panta pirmā daļa** *(pornogrāfiska rakstura materiāla tirdzniecība, demonstrēšana publiskā vietā vai nodošana lietošanā par maksu atļauta vietās, kuras saskaņotas ar vietējo pašvaldību; vietējās pašvaldības dome nosaka attiecīgo vietu saskaņošanas kārtību un saskaņošanai iesniedzamos dokumentus)*. | **Iekšlietu ministrija** |
|  | **Par dabas aizsargājamo teritoriju izveidošanu** | **Likuma “Par īpaši aizsargājamām dabas teritorijām”****13. panta trešā daļa** *(dabas liegumus, dabas parkus un dabas pieminekļus, kuri ir nozīmīgi dabas vai kultūrvēsturiskā mantojuma saglabāšanai attiecīgajā teritorijā, var izveidot arī pašvaldības)*,**17. panta trešā daļa** *(pašvaldību izveidoto aizsargājamo teritoriju individuālos aizsardzības un izmantošanas noteikumus reglamentē attiecīgā pašvaldība)*. | **VARAM** |
|  | **Par parku un mežaparku izveidošanu** | **Meža likuma 38.3 panta pirmā daļa** *(parku un mežaparku izveido vietējā pašvaldība pēc vienošanās ar zemes īpašnieku, izdodot saistošos noteikumus par konkrēta parka vai mežaparka izveidošanu, apsaimniekošanu un aizsardzību ..).* | **Zemkopības ministrija** |
|  | **Par koku ciršanu** | **Meža likuma 8. panta otrā daļa** *(vietējā pašvaldība savos saistošajos noteikumos par koku ciršanu ārpus meža pilsētas un ciema teritorijā nosaka zaudējumu atlīdzību par dabas daudzveidības samazināšanu, kā arī šo zaudējumu aprēķināšanas un atlīdzināšanas kārtību ..).***Ministru kabineta 2012. gada 2. maija noteikumu Nr. 309 “Noteikumi par koku ciršanu ārpus meža” 22. punkts** *(pašvaldības dome izdod saistošos noteikumus par koku ciršanu ārpus meža, nosakot koku ciršanas izvērtēšanas kārtību un publiskās apspriešanas procedūras kārtību, kā arī sabiedrībai nozīmīgus gadījumus, kad rīko publisko apspriešanu)* + 3. pielikums *(pašvaldības saistošajos noteikumos par koku ciršanu ārpus meža noteiktais koeficients)*. | **Zemkopības ministrija** |
|  | **Par licencēto makšķerēšanu** | **Zvejniecības likuma 10. panta piektā daļa** *(pašvaldība izdod saistošos noteikumus par licencēto makšķerēšanu, licencēto vēžošanu vai licencētajām zemūdens medībām tās administratīvajā teritorijā esošajos ūdeņos, ja saskaņā ar normatīvajiem aktiem par licencēto makšķerēšanu, licencēto vēžošanu un licencētajām zemūdens medībām šajos ūdeņos paredzēta makšķerēšanas, vēžošanas vai zemūdens medību tiesību izmantošana ar īpašām atļaujām (licencēm))*.**Ministru kabineta 2015. gada 22. decembra noteikumu Nr. 799 “Licencētās makšķerēšanas, vēžošanas un zemūdens medību kārtība” 28. punkts** *(.. ja pašvaldības saistošie noteikumi paredz licences par samazinātu maksu vai bezmaksas licences noteiktām personām, elektroniski tās var iegādāties bērni līdz 16 gadu vecumam, personas, kas vecākas par 65 gadiem, personas ar invaliditāti un Latvijas Goda ģimenes apliecības lietotāji. Pārējās personas licenci par samazinātu maksu vai bezmaksas licenci saņem pašvaldības saistošajos noteikumos noteiktajā kārtībā)*. | **Zemkopības ministrija** |
|  | **Par atšķirīgu makšķerēšanas kārtību** | **Ministru kabineta 2015. gada 22. decembra noteikumu Nr. 800 “Makšķerēšanas, vēžošanas un zemūdens medību noteikumi” 46.2. apakšpunkts** *(pašvaldības administratīvajā teritorijā esošo ūdeņu zivju un vēžu resursu saudzēšanas, bioloģiskās daudzveidības un ilgtspējīgas ieguves nodrošināšanai, īpaši aizsargājamo, ierobežoti izmantojamo zivju sugu un to biotopu aizsardzībai, ietekmes uz vidi samazināšanai un makšķerēšanas, vēžošanas un zemūdens medību tūrisma attīstības veicināšanai pašvaldība ar saistošajiem noteikumiem ir tiesīga noteikt no šiem noteikumiem atšķirīgu makšķerēšanas, vēžošanas un zemūdens medību kārtību, ja tās administratīvās teritorijas ūdeņos atkarībā no vietējiem apstākļiem un atbilstoši attīstības plānošanas dokumentos paredzētajiem mērķiem ir nepieciešami tādi papildu nosacījumi zivju un vēžu ieguvei, kuri nav pamats licencētās makšķerēšanas, vēžošanas vai zemūdens medību kārtības organizēšanai ..).* | **Zemkopības ministrija** |
|  | **Par komerciālo zveju** | **Zvejniecības likuma 16. panta piektā daļa** *(pašvaldība, lai saglabātu zivju resursus, kā arī attīstītu rekreācijas nolūkos veicamas darbības publiskajos ūdeņos (Civillikuma 1. pielikums), kuri atrodas tās administratīvajā teritorijā, pēc institūta ekspertu novērtējuma saņemšanas un saskaņošanas ar Zemkopības ministriju un Vides aizsardzības un reģionālās attīstības ministriju var aizliegt rūpniecisko zveju)*.**Ministru kabineta 2009. gada 11. augusta noteikumu Nr. 918 “Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” 71.3 punkts** (*pašvaldības dome nosaka tās administratīvajai teritorijai piegulošajos Baltijas jūras un Rīgas jūras līča piekrastes ūdeņos un tās administratīvajā teritorijā esošajos iekšējos ūdeņos komerciālajai zvejai piešķiramo zvejas limitu sadales kārtību, ietverot arī kritērijus zvejas efektivitātes novērtēšanai*). | **Zemkopības ministrija** |
|  | **Par ūdenstilpes ekspluatāciju** | **Zvejniecības likuma 7. panta ceturtā daļa** (*pašvaldība ir tiesīga izdod saistošos noteikumus, kuros paredz ūdenstilpes ekspluatācijas noteikumus, kas ir ūdenstilpes nomas līguma neatņemama sastāvdaļa, atspoguļo visus ar zveju, makšķerēšanu, vēžošanu, zemūdens medībām un citu saimniecisko darbību, kā arī ar vides un zivju resursu aizsardzību un atjaunošanu saistītos jautājumus*). | **Zemkopības ministrija** |
|  | **Par kuģošanas līdzekļu satiksmi Latvijas iekšējos ūdeņos** | **Jūrlietu pārvaldes un jūras drošības likuma 48.1 panta otrā daļa** *(pašvaldības domei ir tiesības savā administratīvajā teritorijā izdot saistošos noteikumus par papildu nosacījumiem kuģošanas līdzekļu satiksmei Latvijas iekšējos ūdeņos).*\* Pašvaldības dome no Latvijas Jūras administrācijas pieprasa atzinumu par minēto saistošo noteikumu projektu no kuģošanas drošības viedokļa un ņem to vērā. | **Satiksmes ministrija** |
|  | **Par sabiedrisko transportu** | **Sabiedriskā transporta pakalpojumu likuma 14. panta trešā daļa** *(pašvaldībām ir tiesības noteikt braukšanas maksas atvieglojumus savā administratīvajā teritorijā, ja ar šo braukšanas maksas atvieglojumu noteikšanu pārvadātājam radītos zaudējumus pilnībā kompensē no pašvaldības budžeta)*.**Ministru kabineta 2012. gada 28. augusta noteikumu Nr. 599 “Sabiedriskā transporta pakalpojumu sniegšanas un izmantošanas kārtība”****35. punkts** *(braukšanai pilsētas nozīmes maršruta sabiedriskajā transportlīdzeklī attiecīgās pilsētas pašvaldība var noteikt citus biļetes derīguma un tās izmantošanas nosacījumus)*,**68. punkts** *(pašvaldība pilsētas nozīmes maršrutu sabiedriskajos transportlīdzekļos var noteikt citu bagāžas pārvadāšanas kārtību)*.**Ministru kabineta 2021. gada 22. jūnija noteikumu Nr. 414 “Braukšanas maksas atvieglojumu noteikumi”****17. punkts** *(šo noteikumu 12. un 13. punktā minēto kategoriju pasažieri biļeti iegādājas par pilnu maksu, un braukšanas izdevumus viņiem pašvaldības noteiktajā kārtībā sedz no attiecīgās pašvaldības budžeta.)*,**18. punkts** *(šo noteikumu 14. punktā minēto kategoriju pasažieri biļeti iegādājas par pilnu maksu, un braukšanas izdevumus viņiem pašvaldības noteiktajā kārtībā sedz no attiecīgās pašvaldības budžeta vai saskaņā ar normatīvajiem aktiem par pašvaldību savstarpējo norēķinu kārtību.)*. | **Satiksmes ministrija** |
|  | **Par pašvaldības ielu lietošanu** | **Likuma “Par autoceļiem” 1. panta otrā daļa** *(pilsētu ielas ir attiecīgo pašvaldību iestāžu pārziņā, un to uzturēšanas un lietošanas kārtību nosaka šīs iestādes ..)*.\* Pašvaldības ielu uzturēšanas kārtība, kas attiecas uz pašu pašvaldību kā ielas īpašnieku, nav jānosaka saistošajos noteikumos. | **Satiksmes ministrija** |
|  | **Par maksas par autoceļu lietošanu noteikšanu** | **Likuma “Par autoceļiem” 6. panta 4.1daļa** *(pašvaldība ar saistošajiem noteikumiem var paredzēt, ka par transportlīdzekļa novietošanu uz pašvaldības autoceļa vai ielas stāvēšanai drīkst iekasēt maksu ..).* | **Satiksmes ministrija** |
|  | **Par ceļu satiksmes organizēšanu** | **Ministru kabineta 2015. gada 2. jūnija noteikumu Nr. 279 “Ceļu satiksmes noteikumi”****198. punkts** *(laikposmus un ceļus, pa kuriem laikā no plkst. 7.00 līdz 10.00 un no plkst. 16.00 līdz 20.00 aizliegti mācību braucieni, savā administra­tīvajā teritorijā nosaka pašvaldības dome)*,\* Var tikt noteikti ar vispārēju administratīvu aktu.**212. punkts** *(speciāli pasažieru pārvadāšanai vai reklāmas nolūkiem izgatavotiem velosipēdiem, kuru platums pārsniedz 1 m un kuri paredzēti komercpakalpojumu sniegšanai, izmantošanas nosacījumus un kustības maršrutu, izvērtējot tā sabiedriskās nepieciešamības un drošības kritērijus, nosaka pašvaldības dome)*.**Ministru kabineta 2004. gada 7. septembra noteikumu Nr. 767 “Noteikumi par transportlīdzekļa piespiedu pārvietošanu un transportlīdzekļa atzīšanu par ilgstoši atstātu uz ceļa” 20.2. apakšpunkts** *(transportlīdzekli atzīst par ilgstoši atstātu uz ceļa, ja tas novietots stāvēšanai uz ceļa un netiek izmantots ilgāk par pašvaldības noteikto laiku, bet ne mazāk par 45 diennaktīm, ko apliecina brīdinājuma uzlīme uz transportlīdzekļa (3.pielikums)),***20.13. apakšpunkts** *(elektroskrejriteni, velosipēdu, tai skaitā velorikšu, atzīst par ilgstoši atstātu uz ceļa, ja tas atrodas vietā, kur tas netraucē ceļu satiksmei, taču netiek izmantots ilgāk par pašvaldības noteikto laiku, bet ne mazāk par 45 diennaktīm, kad par to paziņots elektroskrejriteņa, velosipēda, tai skaitā velorikšas, īpašniekam vai turētājam Paziņošanas likumā noteiktajā kārtībā, vai velosipēdam, kam nav iespējams noskaidrot piederību, ir piestiprināta brīdinājuma uzlīme).* | **Satiksmes ministrija** |
|  | **Par specializētajiem un koplietošanas transportlīdzekļiem** | **Ceļu satiksmes likuma****9. panta trešā daļa** *(specializēto tūristu transportlīdzekļu izmantošanas nosacījumus, transportlīdzekļa tipu un kustības maršrutu, izvērtējot tā sabiedriskās nepieciešamības un drošības kritērijus, nosaka attiecīgā pašvaldība),***9. panta septītā daļa** *(velorikšu izmantošanas noteikumus un kustības maršrutu, izvērtējot tā sabiedrisko nepieciešamību un atbilstību drošības kritērijiem, nosaka attiecīgā pašvaldība),***9. panta astotā daļa** *(pašvaldība ir tiesīga noteikt koplietošanas transportlīdzekļu izmantošanas noteikumus [..])*\* Savukārt šajā normā minētās koplietošanas transportlīdzekļu ātruma ierobežojuma zonas un novietošanas aizlieguma zonas nav jānosaka ar saistošajiem noteikumiem, bet tās nosaka ar vispārēju administratīvo aktu analoģiski ceļa zīmju izvietošanai.[[4]](#footnote-4)**16. panta 6.2daļas 1. punkts** *(pašvaldības dome izdod noteikumus, kuros nosaka attiecīgās kontroles institūcijas, to kompetenci un tehniskā stāvokļa kontroles īstenošanas kārtību – attiecībā uz tramvaju, trolejbusu un specializēto tūristu transportlīdzekļu tehniskā stāvokļa kontroli).* | **Satiksmes ministrija** |
|  | **Par pasažieru pārvadājumu licencēšanu** | **Autopārvadājumu likuma 30. panta 5.1daļa** *(.. kārtību, kādā izsniedzamas, anulējamas vai uz laiku apturamas speciālās atļaujas (licences) un licences kartītes attiecībā uz autotransporta līdzekļiem pasažieru pārvadājumiem ar autobusiem valstspilsētas administratīvās teritorijas robežās, nosaka attiecīgās valstspilsētas pašvaldība)*. | **Satiksmes ministrija** |
|  | **Par pašvaldības mantas iznomāšanu** | **Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 89. punkts** *(šo noteikumu 87. un 88. punktā noteikto nomas maksas samazinājumu piešķir atbilstoši iznomātāja izstrādātajiem kritērijiem nomas maksas samazinājuma gradācijai un piemērošanai; pašvaldībai savos saistošajos noteikumos ir tiesības noteikt nosacījumus, kas jāievēro papildus šo noteikumu 87. un 88. punktā minētajiem un piemērojami pašvaldības nekustamajiem īpašumiem).* | **Finanšu ministrija** |
|  | **Par pašvaldības zemes nomu** | **Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesības noteikumi”****31. punkts** *(pašvaldībai savos saistošajos noteikumos ir tiesības noteikt lielāku nomas maksu par pašvaldības neapbūvētajiem zemesgabaliem, nekā minēts šo noteikumu 30.1., 30.2. un 30.3. apakšpunktā)*,**51. punkts** *(pašvaldībai savos saistošajos noteikumos ir tiesības noteikt, kādi nosacījumi jāievēro papildus šo noteikumu 49. un 50. punktā minētajiem attiecībā uz pašvaldības neapbūvētajiem zemesgabaliem).* | **Finanšu ministrija** |
|  | **Par nekustamā īpašuma nodokļa likmēm un atvieglojumiem** | **Likuma “Par nekustamā īpašuma nodokli”****1. panta 2.1daļa** *(ar nekustamā īpašuma nodokli apliek inženierbūves – laukumus, kas tiek izmantoti kā transportlīdzekļu maksas stāvlaukumi, ja pašvaldība to ir noteikusi savos saistošajos noteikumos, kas publicēti līdz pirmstaksācijas gada 1. novembrim)*,**2. panta 8.1daļa** *(nekustamā īpašuma nodokli par daudzdzīvokļu dzīvojamo māju (tās daļu), kas ierakstīta zemesgrāmatā uz pašvaldības vārda, un pašvaldībai piederošo vai piekritīgo zemi, uz kuras šī māja atrodas, maksā pašvaldības daudzdzīvokļu dzīvojamās mājas (tās daļu) īrnieki un nomnieki, kuriem īres un nomas līgumi slēgti ar pašvaldību, vai personas, kuras īpašuma tiesības uz dzīvojamo māju (tās daļu) ieguvušas līdz dzīvojamās mājas privatizācijai, vai dzīvokļu īpašumu tiesiskie valdītāji (līdz nekustamā īpašuma reģistrēšanai zemesgrāmatā), vai šā panta septītajā daļā noteiktie nodokļa maksātāji, ja pašvaldība savos saistošajos noteikumos, kurus tā publicē līdz pirmstaksācijas gada 1. novembrim, ir noteikusi šādu maksāšanas kārtību)*,**3. panta pirmā daļa** *(nekustamā īpašuma nodokļa likmi vai likmes no 0,2 līdz 3 procentiem no nekustamā īpašuma kadastrālās vērtības nosaka pašvaldība savos saistošajos noteikumos, kurus tā publicē līdz pirmstaksācijas gada 1. novembrim ..)*,**3. panta 1.4daļa** *(vidi degradējošu, sagruvušu vai cilvēku drošību apdraudošu būvi apliek ar nekustamā īpašuma nodokļa likmi 3 procentu apmērā, ja to ir noteikusi pašvaldība savos saistošajos noteikumos, kurus tā publicē līdz pirmstaksācijas gada 1. novembrim ..)*,**3. panta 1.6daļa** *(būvi, kuras būvniecībā pārsniegts normatīvajos aktos noteiktais kopējais būvdarbu veikšanas ilgums, ar nākamo mēnesi pēc būvniecības termiņa izbeigšanās līdz mēnesim, kad parakstīts akts par būves pieņemšanu ekspluatācijā, apliek ar nekustamā īpašuma nodokļa likmi 3 procentu apmērā, ja to ir noteikusi pašvaldība savos saistošajos noteikumos, kurus tā publicē ne vēlāk kā līdz pirmstaksācijas gada 1. novembrim ..)*,**5. panta trešā daļa** *(pašvaldības var izdot saistošus noteikumus, kuros paredzēti atvieglojumi atsevišķām nekustamā īpašuma nodokļa maksātāju kategorijām ..)*,**8. panta piektā daļa** *(pieņemot savus saistošos noteikumus, pašvaldībai ir tiesības pēc nodokļa maksātāja sociālā stāvokļa un maksātspējas izvērtēšanas pieņemt lēmumu par nodokļa maksājumu atlikšanu attiecībā uz šā likuma 3. panta pirmās daļas 2. punktā minēto objektu, kurā persona ir deklarējusi savu dzīvesvietu, un tam piekritīgo zemi līdz nekustamā īpašuma tiesību pārejai citai personai)*,**9. panta otrā daļa** *(.. pašvaldība, pieņemot saistošos noteikumus, ir tiesīga noteikt nodokļa maksāšanas paziņojumu piespiedu izpildes termiņu, kas nepārsniedz septiņus gadus no nodokļa samaksas termiņa iestāšanās brīža ..).* | **Finanšu ministrija** |
|  | **Par pašvaldības nodevām** | **Likuma “Par nodokļiem un nodevām”****10. panta trešā daļa** *(vietējo pašvaldību saistošajos noteikumos par pašvaldības nodevu uzlikšanu jāparedz to maksāšanas kārtība, ar nodevām apliekamie objekti, likmes, atbrīvojumi un atvieglojumi, kā arī citas prasības, kuras paredz citi likumi un Ministru kabineta noteikumi)*,**12. panta pirmā daļa** *(vietējās pašvaldības domei ir tiesības Ministru kabineta noteikumos noteiktajā kārtībā savā administratīvajā teritorijā uzlikt pašvaldības nodevas par:*1. *pašvaldības domes izstrādāto oficiālo dokumentu un apliecinātu to kopiju saņemšanu;*
2. *izklaidējoša rakstura pasākumu sarīkošanu publiskās vietās;*
3. *atpūtnieku un tūristu uzņemšanu;*
4. *tirdzniecību publiskās vietās;*
5. *visu veidu dzīvnieku turēšanu;*
6. *transportlīdzekļu iebraukšanu īpaša režīma zonās;*
7. *reklāmas, afišu un sludinājumu izvietošanu publiskās vietās;*
8. *laivu, motorlaivu un jahtu turēšanu;*
9. *pašvaldību simbolikas izmantošanu;*
10. *būvatļaujas izdošanu vai būvniecības ieceres akceptu, izdarot atzīmi paskaidrojuma rakstā vai apliecinājuma kartē;*
11. *pašvaldības infrastruktūras uzturēšanu un attīstību).*

\* Saistošo noteikumu izdošanas pamatojumā norāda tikai attiecināmos punktus, ja saistošie noteikumi neparedz visas minētās nodevas.\*\* Nodevu par reklāmas, afišu un sludinājumu izvietošanu publiskās vietās var noteikt arī priekšvēlēšanu aģitācijas materiālu izvietošanai – tādā gadījumā ņem vērā Priekšvēlēšanu aģitācijas likuma 22. panta astotajā daļā noteikto, ka nodeva attiecībā uz priekšvēlēšanu aģitācijas materiāliem nedrīkst būt lielāka par zemāko nodevas apmēru, kāds konkrētajā vietā noteikts par preču vai pakalpojumu reklāmas materiālu izvietošanu.**Ministru kabineta 2005. gada 28. jūnija noteikumu Nr. 480 “Noteikumi par kārtību, kādā pašvaldības var uzlikt pašvaldību nodevas”****16.3.1. apakšpunkts** *(.. pašvaldības dome saistošajos noteikumos, ievērojot minēto fizisko personu tiesības un tiesiskās intereses, var ierobežot fizisko personu skaitu, kas atbrīvojamas no nodevas samaksas – par transportlīdzekļu iebraukšanu īpaša režīma zonās)*,**16.1punkts** *(pašvaldības domei ir tiesības saistošajos noteikumos par pašvaldības nodevas uzlikšanu papildus šo noteikumu 16. punktā minētajām personām noteikt personas, kas ir atbrīvojamas no nodevas samaksas)*. | **Finanšu ministrija****VARAM** |
|  | **Par kultūras pieminekļu aizsardzību** | **Likuma “Par kultūras pieminekļu aizsardzību” 24. panta otrā daļa** *(pašvaldībām to saistošajos noteikumos noteiktajā kārtībā ir tiesības no pašvaldības budžeta piešķirt līdzekļus tādu valsts nozīmes kultūras pieminekļu konservācijai un restaurācijai, kuri ir pieejami sabiedrības apskatei)*. | **Kultūras ministrija** |
|  | **Par pirmsskolas izglītības nodrošināšanu** | **Vispārējās izglītības likuma 26. panta pirmā daļa** *(pašvaldību vispārējās pirmsskolas izglītības iestādēs izglītojamos uzņem izglītības iestādes dibinātāja noteiktajā kārtībā, ievērojot Izglītības likuma un citu likumu noteikumus)*.**Izglītības likuma 17. panta 2.4daļa** *(pašvaldība saistošajos noteikumos nosaka kārtību, kādā tā nodrošina šā panta 2.1 un 2.3 daļā noteikto – pirmsskolas izglītības – izmaksu segšanu, kā arī nosacījumus lielāka atbalsta apjoma noteikšanai atbilstoši pašvaldības budžeta iespējām)*. | **Izglītības un zinātnes ministrija** |
|  | **Par līdzfinansējumu profesionālās ievirzes izglītības iestādēm** | **Izglītības likuma 12. panta 2.1daļa** *(pašvaldība saistošajos noteikumos var paredzēt daļēju maksu kā līdzfinansējumu par izglītības ieguvi pašvaldības dibinātajās profesionālās ievirzes izglītības iestādēs)*. | **Izglītības un zinātnes ministrija** |
|  | **Par interešu izglītības programmu licencēšanu** | *Netiešs pilnvarojums***Izglītības likuma 17. panta trešās daļas 16. punkts** *(pašvaldība  izsniedz licences interešu izglītības .. programmu īstenošanai)*. | **Izglītības un zinātnes ministrija** |
|  | **Par pedagogu sociālajām garantijām** | **Izglītības likuma 60. panta trešā daļa** *(.. pašvaldības izglītības iestāžu pedagogu sociālās garantijas pašvaldības var finansēt no saviem budžetiem saistošajos noteikumos noteiktajā apmērā un kārtībā ..)*. | **Izglītības un zinātnes ministrija** |
|  | **Par sociālajiem pakalpojumiem** | **Sociālo pakalpojumu un sociālās palīdzības likuma** **3. panta trešā daļa** *(kārtību, kādā saņemami pašvaldību sniegtie sociālie pakalpojumi, nosaka pašvaldību saistošajos noteikumos)*;**9. panta 1.2 daļa** *(pašvaldībai ir tiesības par saviem līdzekļiem papildus šā panta 1.1 daļā noteiktajiem pakalpojumiem nodrošināt citus sociālos pakalpojumus, kā arī tiesības šā panta 1.1 daļā noteiktos sociālos pakalpojumus nodrošināt citām personu grupām; pašvaldība sociālos pakalpojumus un personu grupas nosaka saistošajos noteikumos)*.\* Pašvaldība 9. panta 1.1 un 1.2 daļā minētos sociālos pakalpojumus nodrošina apjomā, kas atbilst pašvaldības gadskārtējā budžeta ietvaros pieejamiem līdzekļiem.**Ministru kabineta 2003. gada 27. maija noteikumu Nr. 275 ”Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta” 6. punkts** *(pašvaldība atbilstoši finansiālajām iespējām var noteikt klientam citu (labvēlīgāku) samaksas kārtību par pakalpojumu)*.**Invaliditātes likuma 12. panta 6.2 daļa** *(pašvaldība saistošajos noteikumos nosaka šā panta pirmās daļas 4.2 punktā minētā aprūpes pakalpojuma piešķiršanas, atteikšanas, izbeigšanas un pārtraukšanas nosacījumus un kārtību, kritērijus aprūpes pakalpojuma nepieciešamības novērtēšanai un prasības aprūpes pakalpojuma sniedzējam).* | **Labklājības ministrija** |
|  | **Par maznodrošinātas mājsaimniecības statusu** | **Sociālo pakalpojumu un sociālās palīdzības likuma 33. panta ceturtā daļa** *(maznodrošinātas mājsaimniecības ienākumu slieksni katra pašvaldība ir tiesīga noteikt ne augstāku par 80 procentiem no ienākumu mediānas, bet ne zemāku par šā panta trešajā daļā noteikto trūcīgas mājsaimniecības ienākumu slieksni).* | **Labklājības ministrija** |
|  | **Par sociālo palīdzību**  | **Sociālo pakalpojumu un sociālās palīdzības likuma****36. panta piektā daļa** *(pašvaldība saistošajos noteikumos var paredzēt labvēlīgākus nosacījumus attiecībā uz izdevumu pozīciju normām – mājokļa pabalsta apmēra aprēķināšanai)*;**36. panta sestā daļa** *(šā likuma 35. panta otrās daļas 1. punktā noteikto pabalstu – pabalsts atsevišķu izdevumu apmaksai – piešķir par trūcīgu vai maznodrošinātu atzītai personai vai mājsaimniecībai un šo pabalstu mērķus, apmēru, piešķiršanas un izmaksas kārtību nosaka pašvaldība saistošajos noteikumos; šā likuma 35. panta otrās daļas 2. punktā noteiktā pabalsta – pabalsts krīzes situācijā – apmēru, piešķiršanas un izmaksas kārtību nosaka pašvaldība saistošajos noteikumos)*. | **Labklājības ministrija** |
|  | **Par sociālajām garantijām bārenim un bez vecāku gādības palikušajam bērnam** | **Ministru kabineta 2005. gada 15. novembra noteikumu Nr. 857 ”Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās”****22. punkts** *(pašvaldības saistošajos noteikumos ir tiesīgas noteikt papildu atvieglojumus bērnam, kā arī pilngadību sasniegušajam bērnam.),***27. punkts** *(pašvaldība, kuras bāriņtiesa pieņēmusi lēmumu par bērna ārpusģimenes aprūpi, pēc ārpusģimenes aprūpes izbeigšanās audžuģimenē vai pie aizbildņa pilngadību sasniegušajam bērnam izmaksā naudas līdzekļus patstāvīgas dzīves uzsākšanai, kuru apmērs nav mazāks par 40 procentiem (noapaļots līdz pilniem*euro*) no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī, bet personām ar invaliditāti kopš bērnības nav mazāks par 60 procentiem (noapaļots līdz pilniem*euro*) no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī)*,**30. punkts** *(pašvaldība, kuras bāriņtiesa pieņēmusi lēmumu par bērna ārpusģimenes aprūpi, pēc ārpusģimenes aprūpes beigšanās pilngadību sasniegušajam bērnam piešķir vienreizēju pabalstu sadzīves priekšmetu un mīkstā inventāra iegādei sakarā ar patstāvīgas dzīves uzsākšanu; minētā pabalsta apmērs nedrīkst būt mazāks par Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī, kurai piemērots koeficients 1,7 (noapaļots līdz pilniem*euro*), un tas paredzēts, lai aprīkotu mājokli ar nepieciešamajiem sadzīves priekšmetiem un mīksto inventāru)*,**31. punkts** *(ja pilngadību sasniegušais bērns mācās vispārējās vai profesionālās izglītības iestādē un apgūst vispārējās pamatizglītības, vispārējās vidējās izglītības vai profesionālās pamatizglītības, arodizglītības vai profesionālās vidējās izglītības programmu, pašvaldība, kuras bāriņtiesa pieņēmusi lēmumu par bērna ārpusģimenes aprūpi, viņam izmaksā pabalstu ikmēneša izdevumiem, kas nav mazāks par 20 procentiem (noapaļots līdz pilniem*euro*) no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī, bet personām ar invaliditāti kopš bērnības nav mazāks par 30 procentiem (noapaļots līdz pilniem*euro*) no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī)*,**31.1punkts** *(ja pilngadību sasniegušais bērns studē augstākās izglītības iestādē, kas reģistrēta Izglītības iestāžu reģistrā, pašvaldība, kuras bāriņtiesa pieņēmusi lēmumu par bērna ārpusģimenes aprūpi, viņam izmaksā pabalstu ikmēneša izdevumiem, kas nav mazāks par 20 procentiem (noapaļots līdz pilniem*euro*) no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī, bet personām ar invaliditāti kopš bērnības nav mazāks par 30 procentiem (noapaļots līdz pilniem*euro*) no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī ..)*.**Ministru kabineta 2018. gada 26. jūnija noteikumu Nr. 354 “Audžuģimenes noteikumi” 78. punkts** *(pabalstu bērna uzturam un pabalstu apģērba un mīkstā inventāra iegādei audžuģimenei izmaksā no tās pašvaldības budžeta līdzekļiem, kura noslēgusi līgumu ar audžuģimeni. Pašvaldība nosaka:**78.1. pabalsta apmēru bērna uzturam, ņemot vērā, ka tas mēnesī nedrīkst būt mazāks par:**78.1.1. 215,00 euro par bērnu līdz septiņu gadu vecuma sasniegšanai;**78.1.2. 258,00 euro par bērnu vecumā no septiņiem gadiem līdz 18 gadu vecuma sasniegšanai;**78.2. pabalsta apmēru apģērba un mīkstā inventāra iegādei, kā arī tā izmaksas kārtību atbilstoši bērna vajadzībām ..)*.\* Saistošajos noteikumos nosaka **konkrētus pabalstu apmērus**. | **Labklājības ministrija** |
|  | **Par palīdzību dzīvokļa jautājumu risināšanā** | **Likuma “Par palīdzību dzīvokļa jautājumu risināšanā”****6. panta otrā daļa** *(dokumentus, kas nepieciešami, lai apliecinātu personas tiesības saņemt palīdzību dzīvokļa jautājumu risināšanā, pašvaldība nosaka saistošajos noteikumos)*,**7. panta sestā daļa** *(pašvaldības dome savos saistošajos noteikumos var paredzēt arī citus gadījumus, kad pašvaldībai ir tiesības atteikt personai šā likuma 3. panta 1. punktā minēto palīdzību, ja pirms palīdzības lūgšanas persona ar savu rīcību apzināti pasliktinājusi savus dzīvokļa apstākļus)*,**14. panta astotā daļa** *(nosacījumus šā panta septītajā daļā minēto personu nodrošināšanai ar dzīvojamo telpu, kā arī kārtību, kādā tās tiek atzītas par tiesīgām saņemt šo palīdzību, nosaka attiecīgā pašvaldības dome saistošajos noteikumos)*,**15. pants** *(pašvaldības dome savos saistošajos noteikumos var noteikt arī citas personu kategorijas, kuras nav minētas šā likuma 13. un 14. pantā un kurām sniedzama palīdzība, izīrējot dzīvojamo telpu)*,**17. panta pirmā daļa** *(reģistrācijas grupu ietvaros dzīvojamo telpu piedāvā īrēt pašvaldības domes saistošajos noteikumos noteiktajā secībā)*,**17. panta otrā daļa** *(piedāvājot īrēt dzīvojamo telpu, personai, kura reģistrēta palīdzības reģistrā vai kurai neatliekami sniedzama pašvaldības palīdzība, izvēlei tiek piedāvāts to neizīrēto dzīvojamo telpu saraksts, kuras izīrējamas attiecīgo personu kategorijai atbilstoši palīdzības veidam saskaņā ar pašvaldības domes saistošo noteikumu nosacījumiem),***21.1panta otrā daļa** *(pašvaldība, izvērtējot pašvaldības attīstības programmā ietvertās nozares (rīcības virzieni, jomas u.c.) un ar valsts vai pašvaldības funkciju nodrošināšanu saistītos pārvaldes uzdevumus, ar saistošajiem noteikumiem nosaka, kurās darbības nozarēs vai kādu pārvaldes uzdevumu veikšanai nepieciešami speciālisti)*,**21.5 panta ceturtā daļa** (*sociālā dzīvokļa statusu pašvaldībai piederošai dzīvojamai telpai, kura neatrodas sociālajā dzīvojamā mājā, piešķir pašvaldības dome vai tās deleģēta institūcija saistošajos noteikumos noteiktajā kārtībā*),**21.6 panta otrā daļa** *(pašvaldības dome savos saistošajos noteikumos var noteikt arī citas personu kategorijas, kurām sniedzama palīdzība, izīrējot sociālo dzīvokli),***21.7 panta pirmā daļa** *(kārtību, kādā personu (ģimeni) atzīst par tiesīgu īrēt sociālo dzīvokli, kā arī kārtību un secību, kādā attiecīgās pašvaldības administratīvajā teritorijā tiek izīrēti sociālie dzīvokļi, nosaka pašvaldības dome saistošajos noteikumos),***21.9 panta otrā daļa** *(kārtību, kādā tiek noteikta sociālo dzīvokļu īres maksa un tā ar dzīvokļa lietošanu saistīto maksājumu daļa, kuru sedz pašvaldība, nosaka pašvaldības domes saistošie noteikumi),***24. panta pirmā daļa** *(pašvaldība var sniegt palīdzību pašvaldībai piederošās vai tās nomātās dzīvojamās telpas apmaiņā pret citu īrējamu pašvaldībai piederošu vai tās nomātu dzīvojamo telpu domes saistošajos noteikumos paredzētajā kārtībā)*,**25.2panta pirmā daļa** *(pašvaldība domes saistošajos noteikumos paredzētajā kārtībā maksā mājokļa pabalstu bez vecāku gādības palikušam bērnam no dienas, kad bērns sasniedzis pilngadību, līdz 24 gadu vecuma sasniegšanai ..)*,**25.2panta piektā daļa** *(pašvaldība domes saistošajos noteikumos paredz kārtību, kādā aprēķināms un izmaksājams mājokļa pabalsts bez vecāku gādības palikušam bērnam ..)*,**26. panta otrā daļa** *(kārtību, kādā pašvaldība piešķir vienreizēju pabalstu personas īrētās vai īpašumā esošās dzīvojamās telpas vai dzīvojamās mājas remontam, kā arī šā pabalsta apmēru pašvaldības dome nosaka saistošajos noteikumos)*,**26.1panta pirmā daļa** *(pašvaldībai ir tiesības domes saistošajos noteikumos paredzētajā kārtībā un apmērā piešķirt vienreizēju dzīvojamās telpas atbrīvošanas pabalstu personām: ..)*,**27. panta otrā daļa** *(kārtību, kādā tiek sniegta šā panta pirmajā daļā minētā palīdzība – pašvaldības palīdzība, remontējot dzīvojamās telpas -, kā arī šīs palīdzības apmērus nosaka pašvaldības domes saistošie noteikumi)*,**27.1panta trešā daļa** *(dzīvojamās telpas iegādes vai būvniecības gadījumā pašvaldības var sniegt palīdzību to saistošajos noteikumos paredzētajā kārtībā un apmērā, pilnībā vai daļēji sedzot kredītprocentu maksājumus)*,**27.2 panta piektā daļa** *(kārtību, kādā tiek sniegta šā panta otrajā daļā minētā palīdzība – palīdzība dzīvojamās mājas vai dzīvokļu īpašniekiem -, un palīdzības apmēru nosaka pašvaldība savos saistošajos noteikumos).*   | **Ekonomikas ministrija** |
|  | **Par pašvaldībai piederošās dzīvojamās telpas izīrēšanu** | **Dzīvojamo telpu īres likuma****31. panta pirmā daļa** (*pašvaldībai piederošas vai tās nomātas dzīvojamās telpas īres maksas apmēru nosaka pašvaldība, ņemot vērā tās saistošos noteikumus par īres maksas noteikšanu*),**32. panta pirmā daļa** (*pašvaldības dome izdod saistošos noteikumus, kuros nosaka pašvaldībai piederošas dzīvojamās telpas izīrēšanas kārtību un nosacījumus, kā arī termiņu, uz kādu slēdzams dzīvojamās telpas īres līgums, bet ne ilgāku par 10* *gadiem ..*)*.* | **Ekonomikas ministrija** |
|  | **Par dzīvokļu izīrēšanas secību īres mājās** | **Ministru kabineta 2022. gada 14. jūlija noteikumu Nr. 459 “Noteikumi par atbalstu dzīvojamo īres māju būvniecībai Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.1.4.i. investīcijas “Finansēšanas fonda izveide zemas īres mājokļu būvniecībai” ietvaros” 35.4. apakšpunkts** *(dzīvokļi tiek izīrēti mājsaimniecībām, kas ir reģistrētas rindā atbilstoši pašvaldību saistošo noteikumu ietvaros noteiktajai izīrēšanas kārtībai, tajā skaitā paredzot prioritāro secību noteiktām iedzīvotāju grupām)*. | **Ekonomikas ministrija** |
|  | **Par pirmās nepieciešamības preču izsniegšanas kārtību valsts apdraudējuma gadījumā** | **Ministru kabineta 2015. gada 22. decembra noteikumu Nr. 755 “Noteikumi par iedzīvotāju nodrošināšanu ar pirmās nepieciešamības rūpniecības precēm valsts apdraudējuma gadījumā” 9.5.1. apakšpunkts** *(pašvaldība, iestājoties valsts apdraudējumam,* *nosaka kārtību, kādā tiek izsniegtas pirmās nepieciešamības preces iedzīvotājiem pašvaldības administratīvajā teritorijā)*. | **Ekonomikas ministrija** |
|  | **Par būvniecību** | **Būvniecības likuma 14. panta piektā daļa** *(pašvaldība saistošajos noteikumos var paredzēt papildu gadījumus, kad rīkojama būvniecības ieceres publiska apspriešana).***Ministru kabineta 2014. gada 2. septembra noteikumu Nr. 529 “Ēku būvnoteikumi” 7.4 punkts** *(Šo noteikumu 7.2. apakšpunktā minētajā gadījumā pašvaldība saistošajos noteikumos var noteikt pienākumu saņemt saskaņojumu.**7. Būvniecības ieceres dokumenti nav nepieciešami:**7.2. fasādes un jumta ieseguma krāsošanai, saglabājot līdzšinējo krāsojumu (krāsas toni), fasādes apgaismojuma ierīkošanai un markīžu un citu ierīču izvietošanai uz ēkas fasādes un jumta, ja to neierobežo citi normatīvie akti;)*. | **Ekonomikas ministrija** |
|  | **Par dzīvojamai mājai funkcionāli nepieciešamo zemes gabalu pārskatīšanu** | **Likuma “Par valsts un pašvaldību dzīvojamo māju privatizāciju” 85. panta trešā daļa** *(pašvaldība ar saistošajiem noteikumiem nosaka kārtību:** *kādā tiek ierosināta dzīvojamai mājai funkcionāli nepieciešamā zemes gabala pārskatīšana;*
* *kādā tā informē zemes īpašniekus un privatizēto objektu īpašniekus (dzīvokļu īpašniekus), noskaidro viņu viedokļus un pieņem šā panta ceturtajā daļā minēto lēmumu attiecībā uz funkcionāli nepieciešamo zemes gabalu pārskatīšanas uzsākšanu;*
* *kādā tā izvērtē iesaistīto personu viedokļus, pārskata dzīvojamai mājai funkcionāli nepieciešamā zemes gabala platību un robežas, ņemot vērā arī situāciju attiecīgajā kvartālā, un pieņem šā panta sestajā daļā minēto lēmumu attiecībā uz dzīvojamai mājai funkcionāli nepieciešamā zemes gabala pārskatīšanu)*.
 | **Ekonomikas ministrija** |
|  | **Par siltumapgādes veidu noteikšanu** | **Enerģētikas likuma 51. panta ceturtā daļa** *(lai samazinātu siltumapgādes radītās siltumnīcefekta gāzu emisijas, palielinātu atjaunīgās enerģijas īpatsvaru siltumapgādē un ēkās, kā arī samazinātu importēto vai ievesto energoresursu apjomu, pašvaldība ir tiesīga saistošajos noteikumos paredzēt siltumapgādes veidus savā administratīvajā teritorijā vai tās daļā. Pašvaldība var noteikt:** *pienākumu pieslēgties efektīvai centralizētai siltumapgādes sistēmai tur, kur tas ir ekonomiski un tehniski pamatoti, šo prasību attiecinot uz jaunām triju vai vairāku dzīvokļu mājām un nedzīvojamām ēkām, kā arī uz šo ēku renovācijas procesu, ja tiek renovēta arī ēku siltumapgādes sistēma;*
* *attiecībā uz jaunām viena dzīvokļa mājām vai uz šādu māju renovācijas procesu, ja citstarp tiek renovēta arī šādas mājas siltumapgādes sistēma, pienākumu izmantot efektīvu bezemisiju siltumapgādes tehnoloģiju, kas savā darbībā nerada siltumnīcefekta gāzu emisijas vai gaisu piesārņojošo vielu emisijas, vai efektīvu tehnoloģiju, kurā tiek izmantoti atjaunīgie energoresursi;*
* *citus siltumapgādes veida izvēles ierobežojumus atbilstoši gaisa aizsardzības normatīvo aktu prasībām)*.

\* Pašvaldības dome saistošos noteikumus, kas attiecas uz 51. panta ceturtajā daļā minētajiem pienākumiem vai ierobežojumiem, triju darbdienu laikā pēc parakstīšanas un pirms izsludināšanas rakstveidā **nosūta atzinuma sniegšanai Klimata un enerģētikas ministrijai, kā arī VARAM, kas sniedz atzinumu attiecībā uz gaisa kvalitātes nosacījumiem**. | **Klimata un enerģētikas ministrija** |
|  | **Par tūrismu** | **Tūrisma likuma****15.1panta otrā daļa** *(vietējai pašvaldībai ir tiesības savas administratīvās teritorijas publiskajā ārtelpā noteikt tos tūrisma objektus, kā arī tās tūrisma maršrutos iekļautās apskates vietas (vēsturiskie centri, kultūrvēsturiskie objekti, kultūras pieminekļi, ievērojamu personu darbības vietas u.tml.), par kurām vispusīgu informāciju var sniegt tāds tūristu gids, kurš ir apliecinājis savu profesionālo kvalifikāciju*),**15.1panta trešā daļa** *(vietējai pašvaldībai ir tiesības noteikt prasības tūristu gidu profesionālajai kvalifikācijai, kārtību, kādā sertificē tūristu gidus, sniedz tūristu gidu pakalpojumus un īsteno viņu profesionālās darbības uzraudzību un kontroli, institūciju, kas sertificē tūristu gidus, kā arī tos publiskajā ārtelpā esošos tūrisma objektus un apskates vietas, par kurām informāciju drīkst sniegt tūristu gidi, kuri ir apliecinājuši savu profesionālo kvalifikāciju)*. | **Ekonomikas ministrija** |
|  | **Par brīvu pakalpojumu sniegšanu** | **Brīvas pakalpojumu sniegšanas likuma****14. panta 2.1daļa** *(kārtību, kādā izsniedzama atļauja konkrēta pakalpojuma sniegšanai publiskās vietās, var noteikt arī vietējā pašvaldība; pašvaldības domei ir tiesības izdot saistošos noteikumus, kas reglamentē konkrēta pakalpojuma sniegšanas kārtību publiskās vietās)*,**15. panta sestā daļa** *(kārtību, kādā tiek organizēta īslaicīga pakalpojuma sniegšana publiskās vietās, var noteikt arī vietējā pašvaldība; pašvaldības domei ir tiesības izdot saistošos noteikumus, kas reglamentē konkrēta īslaicīga pakalpojuma sniegšanas kārtību publiskās vietās)*. | **Ekonomikas ministrija** |
|  | **Par ģeotelpiskās informācijas uzkrāšanu un apriti** | **Ģeotelpiskās informācijas likuma****13. panta sestā daļa** *(pašvaldības dome nosaka augstas detalizācijas topogrāfiskās informācijas iesniegšanas un pieņemšanas kārtību)*,**26. panta trešā daļa** *(maksa par augstas detalizācijas topogrāfiskās informācijas pārbaudi, reģistrāciju datubāzē, sagatavošanu un izsniegšanu no vietējās pašvaldības datubāzes veicama vietējās pašvaldības saistošajos noteikumos paredzētajā kārtībā)*,**26. panta 7.1daļa** *(vietējā pašvaldība savos saistošajos noteikumos nosaka maksu par tās turējumā esošās ģeotelpiskās informācijas izmantošanu, ģeotelpiskās informācijas pakalpojumiem un maksas piemērošanas kārtību)*.**Ministru kabineta 2012. gada 24. aprīļa noteikumu Nr. 218 “Augstas detalizācijas topogrāfiskās informācijas un tās centrālās datubāzes noteikumi”****69. punkts** *(vietējā pašvaldība saistošajos noteikumos nosaka tos inženierkomunikāciju turētājus, ar kuriem obligāti nepieciešams saskaņot visus topogrāfiskos plānus, kas izstrādāti attiecīgās pašvaldības teritorijā)*,**79. punkts** *(vietējā pašvaldība nosaka topogrāfiskās informācijas pārbaudes un reģistrācijas termiņu, kurš nevar būt ilgāks par 10 darbdienām no topogrāfiskās informācijas saņemšanas dienas)*,**81. punkts** *(.. topogrāfiskā plāna derīguma termiņš ir viens gads, skaitot no tā reģistrācijas datuma vietējās pašvaldības datubāzē, ja vietējā pašvaldība nav noteikusi garāku termiņu, bet ne ilgāku par diviem gadiem ..)*. | **Aizsardzības ministrija****Tieslietu ministrija** |
|  | **Par ostas noteikumiem** | **Ostu likuma 6. panta pirmā daļa** *(ostas noteikumu projektu izstrādā ostas pārvalde, un pēc saskaņošanas ar Satiksmes ministriju attiecīgā pašvaldības dome izdod tos saistošo noteikumu veidā ..)*. | **Satiksmes ministrija** |
|  | **Par lidlaukā sniegto pakalpojumu maksu** | **Likuma “Par aviāciju” 28. panta piektā daļa** *(maksu par pašvaldības īpašumā esošā valsts nozīmes civilās aviācijas lidlaukā, kā arī civilās aviācijas lidlaukā sniegtajiem pakalpojumiem un šīs maksas sadales kārtību nosaka attiecīgā pašvaldība)*. | **Satiksmes ministrija** |
|  | **Par decentralizētajām kanalizācijas sistēmām** | **Ministru kabineta 2017. gada 27. jūnija noteikumu Nr. 384 “Noteikumi par decentralizēto kanalizācijas sistēmu apsaimniekošanu un reģistrēšanu” 6. punkts** *(pašvaldība saistošajos noteikumos nosaka:** *ciemus, uz kuru teritorijās esošām decentralizētajām kanalizācijas sistēmām neattiecas šajos noteikumos noteiktās prasības;*
* *minimālo biežumu notekūdeņu un nosēdumu izvešanai no šo noteikumu 3.2. un 3.3. apakšpunktā minētajām decentralizētajām kanalizācijas sistēmām, ņemot vērā būvju veidu, ūdens patēriņu konkrētajā īpašumā un decentralizētās kanalizācijas sistēmas iekārtu tilpumu;*
* *šo noteikumu 3.1., 3.2. un 3.3. apakšpunktā minēto decentralizēto kanalizācijas sistēmu kontroles un uzraudzības kārtību;*
* *prasību minimumu asenizatoram)*.
 | **Klimata un enerģētikas ministrija** |
|  | **Par atkritumu apsaimniekošanu** | **Atkritumu apsaimniekošanas likuma 8. panta pirmās daļas 3. punkts** *(pašvaldība izdod saistošos noteikumus par sadzīves atkritumu apsaimniekošanu savā administratīvajā teritorijā, nosakot šīs teritorijas dalījumu sadzīves atkritumu apsaimniekošanas zonās, prasības atkritumu savākšanai, arī minimālajam sadzīves atkritumu savākšanas biežumam, pārvadāšanai, pārkraušanai, šķirošanai un uzglabāšanai, prasības liela izmēra atkritumu, sadzīvē radušos bīstamo atkritumu un mājsaimniecībās radīto būvniecības atkritumu apsaimniekošanai, un kārtību, kādā veicami maksājumi par atkritumu apsaimniekošanu)*. | **Klimata un enerģētikas ministrija** |
|  | **Par piesārņojošas darbības uzsākšanas ierobežojumiem** | **Likuma “Par piesārņojumu” 14. panta otrā daļa** *(ja noteiktā teritorijā ir pārsniegti vai var tikt pārsniegti vides kvalitātes normatīvu robežlielumi noteiktam piesārņojuma veidam, pašvaldība saskaņā ar normatīvajos aktos noteiktajā kārtībā izstrādātu un apstiprinātu rīcības programmu vai īstermiņa rīcības programmu var izdot saistošos noteikumus, kas attiecīgajā teritorijā ierobežo vai aizliedz tādu piesārņojošu darbību uzsākšanu, kuru izraisītā emisija var palielināt kopējo attiecīgā piesārņojuma daudzumu šajā teritorijā, izņemot šā likuma 16. pantā minētos gadījumus)*. | **Klimata un enerģētikas ministrija** |
|  | **Par ģenētiski modificētu organismu apriti** | **Ģenētiski modificēto organismu aprites likuma 22. panta otrā daļa** *(pašvaldība, ievērojot sociālekonomiskos, klimatiskos vai vides apstākļus vai izvērtējot lauksaimnieciskās darbības metodes, pēc savas iniciatīvas vai uz personas priekšlikuma pamata ar pašvaldības saistošajiem noteikumiem var noteikt aizliegumu ģenētiski modificēto kultūraugu audzēšanai attiecīgajā administratīvajā teritorijā vai tās daļā)*. | **Zemkopības ministrija** |
|  | **Par dzīvnieku infekcijas slimības iespējamo izplatīšanos** | **Veterinārmedicīnas likuma 21.2 pants** *(pašvaldība, pēc tam kad saņemta Pārtikas un veterinārā dienesta informācija par dzīvnieku infekcijas slimības iespējamo izplatīšanos, nekavējoties izdod saistošos noteikumus, nosakot attiecīgus ierobežojumus savā administratīvajā teritorijā*). | **Zemkopības ministrija** |
|  | **Par medībām** | **Medību likuma 3. panta 21. daļa** *(ja medījamie dzīvnieki apdraud sabiedrisko kārtību un drošību vai rada postījumus, medīt pilsētu teritorijā atļauts saskaņā ar pašvaldības noteikto kārtību; pašvaldība izdod saistošos noteikumus par medībām pilsētā, nosakot teritorijas (zonas), kurās atļauts medīt, un, ja nepieciešams, papildus medību jomu reglamentējošos normatīvajos aktos noteiktajiem ierobežojumiem nosakot arī medībās izmantojamos rīkus, līdzekļus, metodes, paņēmienus un drošības nosacījumus).* | **Zemkopības ministrija** |
|  | **Par industriālā parka izveidošanu un izmantošanu** | **Likuma “Par valsts nekustamā īpašuma nodošanu Augšdaugavas novada pašvaldībai industriālā parka izveidei” 3. panta trešā daļa** (*Augšdaugavas novada pašvaldība izdod saistošos noteikumus, kuros reglamentē Augšdaugavas industriālā parka: izveidošanas noteikumus; izmantošanas un pārvaldīšanas nosacījumus; prasības (kritērijus) personām, kuras pretendē uz attiecīgās teritorijas izmantošanu).***Likuma “Par valsts meža zemes nodošanu Valmieras pilsētas pašvaldībai” 4. panta otrā daļa** *(Valmieras pilsētas pašvaldība saistošajos noteikumos paredz industriālā parka (teritorijas un infrastruktūras) izmantošanas un pārvaldīšanas nosacījumus, kā arī personām, kas pretendē uz attiecīgās teritorijas izmantošanu, izvirzāmos kritērijus).*\* Pilnvarojumu izdot saistošos noteikumus var izmantot tikai konkrētās pašvaldības. | **VARAM** |

1. Pieejamas: <https://www.varam.gov.lv/lv/media/34176/download?attachment> un <https://providus.lv/raksti/vadlinijas-iedzivotaju-padomju-veidosanai-pasvaldibas/> [↑](#footnote-ref-1)
2. Pieejams: <https://www.varam.gov.lv/lv/lidzdalibas-budzets> [↑](#footnote-ref-2)
3. Pieejamas: <https://www.varam.gov.lv/lv/vadlinijas-saistoso-noteikumu-izstradei-2021> [↑](#footnote-ref-3)
4. Skatīt, piemēram, Augstākās tiesas Senāta Administratīvo lietu departamenta 2010. gada 22. februāra lēmumu lietā Nr. A42553907, SKA-101/2010 [↑](#footnote-ref-4)